కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ఐపీఎల్ ఆరంభ వేడుకలు వాయిదా.. కారణమిదే!
ముందుగా వెల్లడించినట్లు ఏప్రిల్ 6న కాకుండా మరుసటి రోజు ఐపీఎల్ ఆరంభ వేడుకల్ని నిర్వహించనున్నారు. మ్యాచ్ ప్రారంభమయ్యే రోజునే వేడుకలు జరగనున్నాయి.
TNN | Updated:
Mar 5, 2018, 01:16PM IST
క్రికెట్ ప్రపంచంలోనే ఖరీదైన టోర్నీగా పేరొందిన ఐపీఎల్ పదకొండో సీజన్&zwnj;కు సమయం దగ్గర పడుతోంది. ప్రపంచ వ్యాప్తంగా దిగ్గజ క్రికెటర్లు పాల్గొంటున్న ఈ టోర్నీ ఏప్రిల్ 7న ప్రారంభం కానుంది. ఏటా ఐపీఎల్ ఆరంభానికి ముందు వేడుకలు నిర్వహించడం సంప్రదాయంగా వస్తోంది. ఈసారి ఐపీఎల్ ఆరంభ వేడుకల్ని ఏప్రిల్ 6న నిర్వహించాలని బీసీసీఐ భావించింది. ఇదివరకే ఇందుకు సంబంధించిన షెడ్యూల్&zwnj;ను ప్రకటించింది. కానీ ఈ వేడుకలు మరుసటి రోజుకు వాయిదా పడ్డాయి.
టోర్నమెంట్ ప్రారంభమయ్యే రోజునే ఆరంభ వేడులకల్ని కూడా నిర్వహించనున్నారు. సుప్రీం కోర్టు ఏర్పాటు చేసిన కమిటీ ఆఫ్ అడ్మినిస్ట్రేటర్స్ (సీఓఏ) ఆదేశాల మేరకే బీసీసీఐ ఈ నిర్ణయం తీసుకుంది. ఆరంభ వేడుకలను ముంబైలోని క్రికెట్ క్లబ్ ఆఫ్ ఇండియా (సీసీఐ) స్టేడియంలో నిర్వహించాలని భావించిన బోర్డ్.. దాన్ని వాంఖడేకి మార్చింది.
బడ్జెట్&zwnj;ను రూ.30 కోట్లకు పరిమితం చేయాలని సీఓఏ నిర్ణయించడంతోనే ఈ మార్పులు చేశారని తెలుస్తోంది. ఆరంభ వేడుకల కోసం ఐపీఎల్ గవర్నింగ్ కౌన్సిల్ తొలుత రూ.50 కోట్లు వెచ్చించడానికి ఆమోదం తెలిపింది. కాగా, సీఓఏ ఆదేశాలతో అందులో నుంచి రూ.20 కోట్లు తగ్గించనున్నారు.
ఐపీఎల్ పదకొండో సీజన్లో వాంఖడే వేదికగా.. ముంబై ఇండియన్స్, చెన్నై సూపర్ కింగ్స్ జట్ల మధ్య తొలి మ్యాచ్ జరగనుంది. ఫైనల్ మ్యాచ్ మే 27న వాంఖడేలోనే జరగనుంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.